ii6 C. PLINII HIST. NAT. LIB. XXIV. 



cis drachm du in vini cyathis duobus sufficiunt. 

 Eadem potio , si a partu non purgantur , et secundas 

 trahit. Hippocrates et radicem ipsam adposuit. Dicunt 

 et in pestilentia salutarem esse in cibis. Ebrietatem 

 discutit. Serpentes uidore, quum crematur, privatim- 

 que aspidas fugat , aut inebriat , ita ut torpentes inve- 

 niantur. Perunctos quoque aro e laureo oleo fugiunt. 

 Ideo et contra ictus dari potu in vino nigro putant 

 utile. In foliis ari caseus optime servari traditur. 



De dracunculo , ii. 



XCIII. Dracunculus, quem dixi, hordeo maturescente 

 efFoditur, luna crescente. Omnino habentera serpentes 

 fugiunt. Ideo percussis prodesse in potu aiunt majorem : 

 ut et menses , si ferro non attingatur , sistat. Succus 

 ejus et aurium dolori prodest. 



Id autem quod Graeci dracontion vocant , triplici 

 effigie demonstratum mihi est ; foliis betae , non sine 

 thyrso , flore purpureo. Hoc est simile aro. Alii radice 

 longa, veluti signala articulosaque, monstravere : tribus 

 omnino cauliculis : folia ejus ex aceto decoqui contra 



